
תענית כח ע"א



טקסט הדף מנוקד



דְּאִית לֵיהּ רַוְוחָא


פָּרָשָׁה גְּדוֹלָה קוֹרִין אוֹתָהּ בִּשְׁנַיִם בַּשַּׁחֲרִית וּבַמּוּסָף וּבַמִּנְחָה קוֹרִין עַל פִּיהֶן כּוּ' אִיבַּעְיָא לְהוּ הֵיכִי קָאָמַר בַּשַּׁחֲרִית וּבַמּוּסָף קוֹרִין אוֹתָהּ בַּסֵּפֶר וּבַמִּנְחָה קוֹרִין אוֹתָהּ עַל פֶּה כְּקוֹרִין אֶת שְׁמַע אוֹ דִלְמָא הָכִי קָתָנֵי בַּשַּׁחֲרִית קוֹרִין אוֹתָהּ בַּסֵּפֶר וּבַמּוּסָף וּבַמִּנְחָה קוֹרִין אוֹתָהּ עַל פֶּה כְּקוֹרִין אֶת שְׁמַע


תָּא שְׁמַע דְּתַנְיָא בַּשַּׁחֲרִית וּבַמּוּסָף נִכְנָסִין לְבֵית הַכְּנֶסֶת וְקוֹרִין כְּדֶרֶךְ שֶׁקּוֹרִין כׇּל הַשָּׁנָה וּבַמִּנְחָה יָחִיד קוֹרֵא אוֹתָהּ עַל פֶּה אֲמַר רַבִּי יוֹסֵי וְכִי יָחִיד יָכוֹל לִקְרוֹת דִּבְרֵי תוֹרָה עַל פֶּה בְּצִיבּוּר אֶלָּא כּוּלָּן נִכְנָסִין וְקוֹרִין אוֹתָהּ עַל פֶּה כְּקוֹרִין אֶת שְׁמַע


כׇּל יוֹם שֶׁיֵּשׁ בּוֹ הַלֵּל אֵין בּוֹ מַעֲמָד כּוּ' מָה הֶפְרֵשׁ בֵּין זֶה לָזֶה הַלָּלוּ דִּבְרֵי תוֹרָה וְהַלָּלוּ דִּבְרֵי סוֹפְרִים


זְמַן עֲצֵי כֹהֲנִים וְהָעָם כּוּ' תָּנוּ רַבָּנַן לָמָּה הוּצְרְכוּ לוֹמַר זְמַן עֲצֵי כֹהֲנִים וְהָעָם אָמְרוּ כְּשֶׁעָלוּ בְּנֵי הַגּוֹלָה לֹא מָצְאוּ עֵצִים בַּלִּשְׁכָּה וְעָמְדוּ אֵלּוּ וְהִתְנַדְּבוּ מִשֶּׁלָּהֶם


וְכָךְ הִתְנוּ נְבִיאִים שֶׁבֵּינֵיהֶן שֶׁאֲפִילּוּ לִשְׁכָּה מְלֵאָה עֵצִים יִהְיוּ אֵלּוּ מִתְנַדְּבִין מִשֶּׁלָּהֶן שֶׁנֶּאֱמַר וְהַגּוֹרָלוֹת הִפַּלְנוּ עַל קֻרְבַּן הָעֵצִים הַכֹּהֲנִים הַלְוִיִּם וְהָעָם לְהָבִיא לְבֵית אֱלֹהֵינוּ לְבֵית אֲבוֹתֵינוּ לְעִתִּים מְזֻמָּנִים שָׁנָה בְשָׁנָה לְבַעֵר עַל מִזְבַּח ה' אֱלֹהֵינוּ כַּכָּתוּב בַּתּוֹרָה


וְעִמָּהֶם כֹּהֲנִים וּלְוִיִּם וְכׇל מִי כּוּ' תָּנוּ רַבָּנַן מָה הָיוּ בְּנֵי גּוֹנְבֵי עֱלִי וּבְנֵי קוֹצְעֵי קְצִיעוֹת


אָמְרוּ פַּעַם אַחַת גָּזְרָה מַלְכוּת הָרְשָׁעָה שְׁמָד עַל יִשְׂרָאֵל שֶׁלֹּא יָבִיאוּ עֵצִים לַמַּעֲרָכָה וְשֶׁלֹּא יָבִיאוּ בִּכּוּרִים לִירוּשָׁלַיִם וְהוֹשִׁיבוּ פְּרוֹזְדָאוֹת עַל הַדְּרָכִים כְּדֶרֶךְ שֶׁהוֹשִׁיב יָרׇבְעָם בֶּן נְבָט שֶׁלֹּא יַעֲלוּ יִשְׂרָאֵל לָרֶגֶל


מָה עָשׂוּ כְּשֵׁרִין וְיִרְאֵי חֵטְא שֶׁבְּאוֹתוֹ הַדּוֹר הֵבִיאוּ סַלֵּי בִכּוּרִים וְחִיפּוּם בִּקְצִיעוֹת וּנְטָלוּם וֶעֱלִי עַל כִּתְפֵיהֶן וְכֵיוָן שֶׁהִגִּיעוּ אֵצֶל פְּרוֹזְדָאוֹת אָמְרוּ לָהֶם לְהֵיכָן אַתֶּם הוֹלְכִין אוֹמְרִין לָהֶם לַעֲשׂוֹת שְׁנֵי עִגּוּלֵי דְבֵילָה בַּמַּכְתֶּשֶׁת שֶׁלְּפָנֵינוּ וּבָעֱלִי שֶׁעַל כְּתֵפֵינוּ כֵּיוָן שֶׁעָבְרוּ מֵהֶן עִיטְּרוּם בְּסַלִּים וֶהֱבִיאוּם לִירוּשָׁלַיִם


תָּנָא הֵן הֵן בְּנֵי סַלְמַאי הַנְּתוֹפָתִי תָּנוּ רַבָּנַן מָה הֵן בְּנֵי סַלְמַאי הַנְּתוֹפָתִי אָמְרוּ פַּעַם אַחַת גָּזְרָה מַלְכוּת הָרְשָׁעָה שְׁמָד עַל יִשְׂרָאֵל שֶׁלֹּא יָבִיאוּ עֵצִים לַמַּעֲרָכָה וְהוֹשִׁיבוּ פְּרוֹזְדָאוֹת עַל הַדְּרָכִים כְּדֶרֶךְ שֶׁהוֹשִׁיב יָרׇבְעָם בֶּן נְבָט עַל הַדְּרָכִים שֶׁלֹּא יַעֲלוּ יִשְׂרָאֵל לָרֶגֶל


מָה עָשׂוּ יִרְאֵי חֵטְא שֶׁבְּאוֹתוֹ הַדּוֹר הֵבִיאוּ גְּזִירֵיהֶן וְעָשׂוּ סוּלָּמוֹת וְהִנִּיחוּ עַל כִּתְפֵיהֶם וְהָלְכוּ לָהֶם כֵּיוָן שֶׁהִגִּיעוּ אֶצְלָן אָמְרוּ לָהֶם לְהֵיכָן אַתֶּם הוֹלְכִין אָמְרוּ לָהֶם לְהָבִיא גּוֹזָלוֹת מִשּׁוֹבָךְ שֶׁלְּפָנֵינוּ וּבַסּוּלָּמוֹת שֶׁעַל כְּתֵפֵינוּ כֵּיוָן שֶׁעָבְרוּ מֵהֶן פֵּירְקוּם וֶהֱבִיאוּם וְהֶעֱלוּם לִירוּשָׁלַיִם


וַעֲלֵיהֶם וְעַל כַּיּוֹצֵא בָּהֶם הוּא אוֹמֵר זֵכֶר צַדִּיק לִבְרָכָה וְעַל יָרׇבְעָם בֶּן נְבָט וַחֲבֵרָיו נֶאֱמַר וְשֵׁם רְשָׁעִים יִרְקָב


בְּעֶשְׂרִים בּוֹ בְּנֵי פַּחַת מוֹאָב בֶּן יְהוּדָה תָּנָא בְּנֵי פַּחַת מוֹאָב בֶּן יְהוּדָה הֵן הֵן בְּנֵי דָוִד בֶּן יְהוּדָה דִּבְרֵי רַבִּי מֵאִיר רַבִּי יוֹסֵי אוֹמֵר הֵן הֵן בְּנֵי יוֹאָב בֶּן צְרוּיָה


בְּעֶשְׂרִים בֶּאֱלוּל בְּנֵי עָדִין בֶּן יְהוּדָה וְכוּ' תָּנוּ רַבָּנַן בְּנֵי עָדִין בֶּן יְהוּדָה הֵן הֵן בְּנֵי דָוִד בֶּן יְהוּדָה דִּבְרֵי רַבִּי יְהוּדָה רַבִּי יוֹסֵי אוֹמֵר הֵן הֵן בְּנֵי יוֹאָב בֶּן צְרוּיָה


בְּאֶחָד בְּטֵבֵת שָׁבוּ בְּנֵי פַרְעוֹשׁ שְׁנִיָּה כּוּ' מַנִּי מַתְנִי לָא רַבִּי מֵאִיר וְלָא רַבִּי יְהוּדָה וְלָא רַבִּי יוֹסֵי אִי רַבִּי מֵאִיר לִיתְנֵי שָׁבוּ בְּנֵי דָוִד בֶּן יְהוּדָה שְׁנִיָּה


אִי רַבִּי יְהוּדָה לִיתְנֵי שָׁבוּ בְּנֵי דָוִד בֶּן יְהוּדָה שְׁנִיָּה אִי רַבִּי יוֹסֵי לִיתְנֵי שָׁבוּ בְּנֵי יוֹאָב בֶּן צְרוּיָה שְׁנִיָּה


לְעוֹלָם רַבִּי יוֹסֵי וּתְרֵי תַנָּאֵי אַלִּיבָּא דְּרַבִּי יוֹסֵי


בְּאֶחָד בְּטֵבֵת לֹא הָיָה בּוֹ מַעֲמָד כּוּ' אֲמַר לֵיהּ מָר קַשִּׁישָׁא בְּרֵיהּ דְּרַב חִסְדָּא לְרַב אָשֵׁי




רש"י



 דאית ליה רווחא. שיכול לקרות מפרשה אחרת אבל הכא לית ליה רווחא דהא לא מצי למיקרי אלא בראשית ויהי רקיע: מה הפרש בין זה לזה. מאי שנא דקרבן עצים דחי מעמד דנעילה ומעמד דמנחה לא דחי: הללו דברי תורה. מנחה כדאמרי' בברכות (דף כו.) יצחק אבינו תיקן תפלת מנחה שנאמר ויצא יצחק לשוח בשדה לפנות ערב ודנעילה מדברי סופרים. וצריכין חיזוק לא גרסינן הכא: עמדו אלו. זמן דקתני במתני' אהכי הוצרכו למנות משום ההיא תקנה דעבוד להו הנך נביאים כי היכי דלא לידחינהו מאתרייהו: פרוזדאות. שומרים: בכורים. אדם נכנס לתוך שדהו ורואה אשכול שביכר תאנה שביכרה קושר עליה גמי ועושה אותה בכורים: בקציעות. תאנים יבשים כותשין אותן ועושין מהן עגולין: ה''ג והעלי על כתפיהן. (בוכיא): במכתשת שלפנינו. שהוא במקום אחר לפני בסמוך וזהו גונבי עלי על שם שמתגנבין מן הפרוזדאות על עסקי עלי: הן הן בני סלמאי הנתופתי. כעין מעשה זה עשו: הן הן בני דוד בן יהודה. דוד מלך ישראל ואהכי קרו ליה פחת מואב שבא מרות המואביה: יואב בן צרויה. שבא מרות המואביה כי צרויה אם יואב אחות דוד היתה שנאמר (דה''א ב) ואחיותיהם צרויה ואביגיל: בני עדין הן הן בני דוד. להכי קרי ליה בספר שמואל (ב כג) עדינו העצני שבשעה שעוסק בתורה מעדן עצמו כתולעת וכשיוצא למלחמה מתקשה כעץ: הן הן בני יואב בן צרויה. פלוגתא היא (במס' חגיגה) חד אמר עדינו העצני זה דוד וחד אמר זה יואב: ליתני שבו בני דוד שניה. דהא קאמר ר' מאיר פחת מואב היינו דוד: ולר' יהודה. בני עדין היינו דוד ובמתניתין קתני בהדיא בני דוד והדר קתני בני פחת מואב דלר''מ ול' יהודה בני עדין היינו דוד שבו שניה מיבעי ליה: ולר' יוסי. דאמר פחת מואב ועדין היינו יואב שבו שניה מיבעי ליה: לעולם ר' יוסי ותרי תנאי אליבא דר' יוסי. דמאן דאמר בני עדין בן יהודה היינו בני יואב לא סבר לה דבני פחת מואב היינו יואב ולהכי לא קתני שבו בני יואב שניה ולא סבירא ליה נמי דהן הן בני דוד דאם כן שבו בני דוד שניה מיבעי ליה למיתני אלא משפחה אחרת הן ומאן דאמר בני פחת מואב היינו בני יואב לא סבירא ליה דבני עדין היינו יואב אלא משפחה אחרת הן: 

תוספות



 מה הפרש בין זה לזה. כלומר מה הפרש בין קרבן מוסף לקרבן עצים דקרבן מוסף דוחה מנחה וקרבן עצים לא דחי מנחה: הללו דברי תורה. מוסף ולהכי קדחי מנחה דהוי מדברי תורה אבל קרבן עצים דהוי מדברי סופרים והלכך לא דחיא אלא נעילה דהויא מדברי סופרים אבל לא דחיא מנחה דהויא מדברי תורה: בני פחת מואב וכו' הן הן בני דוד. ולכך נקראו בני פחת שבאו מרות המואביה: הן הן בני יואב בן צרויה. פירוש דצרויה היתה אחות דוד כדכתיב (דה''א ב) ואחיותיהם צרויה והם באים מזרע רות המואביה: אי ר''מ דקאמר בני פחת מואב בן יהודה הן הן בני דוד בן יהודה ליתני במתניתין כי קאמר בעשרים כו' בני פחת מואב בן יהודה היה ה''ל למיתני בני דוד בן יהודה שבו שניה כמו שאומר שבו בני פרעוש שניה אי ר' יהודה דקאמר בני עדין בן יהודה הן הן בני דוד בן יהודה ליתני שבו בני דוד בן יהודה שניה אי ר' יוסי ליתני שבו בני יואב שניה ומשני תרי תנאי ואליבא דר' יוסי וקשיא אמאי לא מוקי אליבא דר''מ ותרי תנאי אליבא דר''מ שהרי טפי יש לן לאוקמא כר''מ דסתמא דמתני' כר' מאיר ונראה לי דלהכי מוקי לה כרבי יוסי משום דרבי יוסי נימוקו עמו ומסתברא כוותיה בכל מקום ואפילו מחביריו: 

רבינו חננאל

מתני' וישראל שבאותו משמר מתכנסין בעריהם. פי' קבלנו מרבותינו שהיו בכל יום קורין פרשת קרבנות. ואח"כ היו קורין סדר בראשית. ביום הראשון בראשית ויהי רקיע. תנא בראשית בשנים אמאי בשנים והא ה' פסוקי נינהו. ותנא הקורא בתורה לא יפחות מג' פסוקים. רב אמר דולג. פי' הראשון קורא שלשה. השני חוזר וקורא אחד מאלו השלשה שקראם הראשון והשני פסוקים הנותרים מן הפרשה. ושמואל אמר פוסק הפסוק אחד לשנים כל אחד קורא שלשה. רב אמר דולג. כל פסוקא דלא פסקיה משה אנן לא פסקינן ליה.



וקיי"ל כרב וכבר פירשנוהו במגילה. פי' בשחרית במוסף כו'. תנא בשחרית ובמוסף נכנסין בכנסת וקורא בתורה בצבור.



ע"ש לא היו נכנסין מפני כבוד השבת: מתני' כל יום שיש בו הלל ואין בו מוסף כגון חנוכה וכיוצא בו לא היה בו בשחרית כלומר לא היה בו מעמד בשחרית לא היו אנשי מעמד נכנסין בכנסת וקורין פרשיותיהן בשחרית וכל יום שיש בו קרבן מוסף כגון ר"ח וחש"מ אין בו לאנשי מעמד קריאה במנחה. כל יום שיש בו קרבן עצים כגון אלו ט' ימים שאנו עתידין לפרשן כדתנא זמן עצי הכהנים והעם ט' אין לאנשי המעמד תפלה בנעילה. אמר בן עזאי משום ר' יהושע כל יום שיש בו קרבן מוסף אין מעמד בנעילה.



קרבן עצים אין במנחה. ואמרינן מה הפרש בין זה לזה. ופרקינן הללו דברי תורה כלומר הימים שיש בהן קרבן מוסף כגון ר"ח וחולו של מועד מן התורה אסורים בתענית ואין צריכין [חיזוק] אלא דוחין המעמד שבנעילה. ואע"פ שאינה תדירה. ואינו דבר ידוע. אבל זמן הכהנים שהוא אסור בתענית מדרבנן צריך חיזוק. לפי' אין בו מעמד במנחה שהוא תדיר והוא ידוע. וכיון שרואין כי דוחה את המנחה נוהגין בו יו"ט. כדתניא [במגלת תענית] ואלו ימים זמן עצי הכהנים והעם אסורין בהספד ותענית:



ת"ר למה הוזכרו זמן עצי הכהנים והעם להמנות כשעלו ישראל מן הגולה לא מצאו עצים למערכה ועמדו אלו והתנדבו משלהם.



פי' גונבין עלי וקוצעי קציעות גונבין דעת יושבי פרדסאות באמרם להם כי התאנים הבכורות הללו אנו הולכים בהן לכתוש במכתש שלפנינו ובעלי שעל כתפינו לעשותן קציעה של דבילה. פי' עלי יד המכתש כדכתיב אם תכתוש את האויל במכתש בתוך הריפות בעלי. דברים פשוטים הן. תנא לפי שמסרו עצמן על המצות נזכרין לברכה.



כדכתיב זכר צדיק לברכה. זמן עצי הכהנים והעם תשעה. באחד בניסן בני ארח בן יהודה כו'.



מני מתני' אינה לר' מאיר דאמר בני פחת מואב הן הן בני דוד בן יהודה דאי ר' מאיר היא כיון שהקריבו בני דוד בן יהודה (כ"ג) [כ'] בתמוז ובאו בני פחת מואב להקריב בכ' באב היה לו לומר אם בני פחת מואב הן בני דוד בן יהודה שבו בני פחת מואב שניה כמו שאמר בני פרעוש שניה. אי מתני' ר' יהודה היא כיון דאמר בני עדין בן יהודה הן בני דוד בן יהודה היה לו לומר שבו בני עדין בן יהודה שניה אי ר' יוסי כיון דאמר בני פחת מואב בן יהודה בני יואב בן צרויה הן ובני עדין הן הן בני יואב בן צרויה היה לו לומר שבו בני עדין שניה. ואוקמיה לר' יוסי ותרי תנאי אליבא דר' יוסי:





רבינו גרשום

במוסף במנחה וכו' ופי' בגמ' רב אמר דולג שראשון קורא ג' פסוקים ושמואל אמר פוסק שאינו דולג משום גזרה משום הנכנסין ומשום היוצאין שאם קורא ראשון ג' פסוקים שלמין א' היוצא לאחד כשסיים הראשון שלא נשתייר לשני לקרות אלא ב' פסוקין וכן אם מתחיל השני בפסוק הג' הנכנס לאחר שסיים הראשון כששומע ששני קורא הג' אומר לא קרא הראשון אלא ב' פסוקים:



דאית ביה רווחא שיכול לקרות פסוק אחד מפרשה אחרת אבל דלא מצי למקרי מפרשה אחרת דאית לה למיקרא למחר או דולג או פוסק. ובמנחה קורין על פיהן מה שקורין שחרית בספר כדרך שקורין כל השנה בספר:



ערב שבת במנחה לא היו נכנסין לקרות בפה לפי שהן עוסקין לכבוד שבת לטרוח בסעודת שבת והאי דקתני בששי ותצא וגו' היינו בשחרית בספר:



אין בו מעמד שחרית כלומר אין קורין מה שקורין במעמדות לפי שעוסקין בהלל. קרבן מוסף אין בו נעילה כלומר שיש בו קרבן מוסף אין בו תפלת נעילה ואין קורין במעמדות לפי שעוסקין בקרבן וקסבר דתפלת נעילה קודם לתפלת מנחה ולפי שתפלת מוסף עד הערב עוסקין במוסף בשעת נעילה. קרבן עצים אין במנחה כלומר ביום שמביאין קרבן עצים אין קוראין במעמדות במנחה. לפי שעוסקין בקרבן עצים:



קרבן מוסף אין במנחה כלומר מנחה קודם לנעילה ובשעת מנחה עוסקין במוסף ואין פנאי לקרות במעמדות:



מה הפרש בין זה לזה כלומר מ"ש דמוסף דוחה מנחה ואין דוחה נעילה וקרבן עצים דוחה אפי' נעילה:



הללו קרבן מוסף דברי תורה ואין צריכין חיזוק ואין צריך שיהא דוחה אלא מנחה שסמוך לו אבל קרבן עצים שהן מדברי סופרים וצריכין חיזוק לפיכך עשו בו חיזוק שדוחה אפי' נעילה שאינו סמוך לו:



ועמהן עם זתוא שהוא אחרון כהנים ולוים וכל מי שטעה שבטו שאינו יודע מאיזה שבט הוא:



שבו בני פרעוש שניה. הן הולכין פעם שניה להביא עצים. באחד בטבת לא היה בו מעמד כל היום שהיה בו הלל בשחרית וקרבן מוסף במנחה וקרבן עצים בנעילה:



למה הוצרכו לקבוע הני זמנים להביא עצים למערכה:



פרדסאות. ממונים:



בקציעות. של דבילה:



עיטרום בסלים כמצוה דכתיב ונתת בטנא. פרקום והביאום. עצים של סולמות לירושלים לקרבן עצים. בני פחת מואב הן בני דוד ולהכי קרי ליה מואב משום דאתי מרות המואביה הן בני יואב דאתי נמי ממואב מאמו:



הן בני דוד ועל שם עדינו העצני קרי ליה בני עדין. הן בני יואב ועל שם דוד שהיה ראש משפחותם קרי להו בני עדין על שם דוד. אי ר"מ ליתני נמי שבו בני דוד שניה דר"מ קאמר הני פחת מואב הן בני דוד כיון דתרוייהו קתני להו במתניתין כדתני בני דוד איבעי להו למיתני שבו שניה דכבר קתני דבאו פעם ראשונה דקתני באו בני פחת מואב. אי ר' יהודה ליתני שבו בני דוד שניה נמי דהא תני במתניתין שתי פעמים בני דוד דר' יהודה אמר דבני עדין הן בני דוד אי ר' יוסי ליתני שבו בני יואב שניה. תרי תנאי אליבא דר' יוסי דהאי תנא דאמר אליבא דר' יוסי בני פחת מואב הני בני יואב לא אמר דר' יוסי אמר בני עדין הן בני יואב ומאן דאמר אליבא דר' יוסי בני עדין הן בני יואב לא אמר דר' יוסי אמר בני פחת מואב הן בני יואב ולא תני במתניתין בני יואב אלא פעם אחת להכי לא קתני שבו בני יואב שניה:





תוספות רי"ד

פרשה גדולה קורין אותה בב' וקטנה ביחוד בשחרית ומנחה נכנסים וקורים על פיהן כקורין אתם שמע נ"ל דהכי גרסי' ולא גרסי' במוסף הכא מתרי טעמא חדא דאין קריאה במוסף אלא בשחרית ומנחה ועוד דאמרי' לקמן דכל מם שי שבו מוסף אין בו מעמד לא מוסף ולא מנחה (משני) [משום] הכי צ"ל דלא גרסי הכא במוסף אל אשחרית ומנחה בלחוד ומאי דאביע' עלה בגמ' הכין פירושה איבעי' להו היכי קתני בשחרית קורין הקריאות הללו בספר ובמנחה על פיהם א"ד הכי קתני בשחרית ובמנחה נכנסים וקורין על פיהם משם דהני פרשיות מיגרס גריסן או הצריכום ס"ת ופשט לי' דשחרית קורין אותם בס"ת כדרך שקורים הצברו קריאותיהם כל השנה כלה בס"ת ובמנחה קורין אותם על פיהם:





כל יום שיש בו הלל אין בו מעמד שחרית קרבן מוסף אין בו נעילה פי' המורה אותם שהי' בירושלים לא היו מתפללין על קרבן אחריהם בשחרית לפי שאין פנאי לעשות מעמדם שקורים ההלל ומני ההלל היו דוחים את המעמד. קרבן מוסף יום שיש בו קרבן מוסף אין בו מעמד פירוש הנעילה וכ"ש במנחה הסמוכה למוסף לפי שהי' טרודים במוסף שיש בו להקריב בהמות יותר מבתמיד שהוא  [אחר] אין לך מוסף בלא [הרבה] בהמות ואל הי' להם פנאי כלל שהכהנים של מעמד טרודים במוסף. וישראלים שבהם הי' טרודים לחטוב עצים ולשאוב מים ודוח' אפי' מעמד דנעילה ואמר ל"ש מעמד על נעילה. וקשה בעיני מאוד בפני זה לורמ שעל אותם של ירושלים מדברת המשנה והטעם מפני שהי' טרודין בקרבן מוסף וקרבן עצים דהא שחרית נמי ומנחה איכא תמודין ומ"ש קרבן עצים מן התמודים. ועדו דעד השתא איירינן וישראל שבאותו מעמד מתקבצין מעריהן והשתא אמר'י דעל אותם שהי' עומדים בירושלים קאי ואילו כן היכי לא מפרש התנא כפי מ"ש בירוש' השתא דתנאי סתם משמע דארישא קאי. וכך נ"ל דאמעמדות דלעיל קאי דאילו בירו' לא הי' עושים הם מעמדות כלל אל אהי' עומדים בעזרה על קרבן ושם מתפללים שיתקבל ברצון והמעמדות א הי' נעשים אלא בערי ישראל והתם קאי והכין פירושה כל יום שיש בו הלל כגון חנוכה אין בו מעמד שחרית שכבוד ההלל דוחה את המעמד כאילו הי' י"ט ואניו דוחה אלא שחרית לא שהיו מתקבצים בשחרית אבל הי' מתקבצים במנחה ובנעילה ומתפללים כדפרישת בריש פרקין שהי' מתפללים נעילה בתעניות ובמעמדות וכנגד ההלל הי' מעמד א' של שחרית:





ונ"ל שהמעמדות הי' מתענים בחנוכה דהא תנן לעיל [תענית ד' ט"ו ע"ב] ואם התחילו אין מפסיקין ולא גריעי מעמדות מתעניות דמטר ולפיכך הי' מתפללים נעילה. קרבן מוסף אין בו נעילה בעבור כבדו קרבן מוסף שהי' כמו י"ט לא הי' עושים מעמד כל עת בתפלה מוסף שתפלת דמוספין והקרבת המוספין כל היום והילכך הי' דוחה מעמד דמוסף בידים ומעמד דנעילה וכ"ש דמנחה הקודמת לנעילה ויום שיש בו קרבן עצים דוהח מעמד דמנחה. מקריבים קרבן עצים סמוך למנחה ורבן עצים הוא כמו י"ט ודוחה המעמד שלו וחזר ר"ע להיות שונה כבן עזאי דקרבן מוסף אינו דוחה אלא מעמד דמנחה וקרבן עצים דוחה מנחה לנעילה מפני שר"ח דאי' קרבן מוסף הוא מדאורייתא וא"צ חיזוק לדחות יותר מן המעמד שלו אבל קרבן עצים שהוא מדרבנן צריך חיזוק ודוחה מעמדות של מנחה ושל נעילת שערים כך נ"ל פי' משנה זו:





מהרש"א - חידושי הלכות

בפרש"י בד"ה הן הן בני יואב כו' במס' חגיגה כו' עכ"ל לא מצאתיו שם אבל במס' מו"ק איתא דדוד נקרא כן:


תוס' בד"ה הן הן בני יואב כו' היתה בת ישי כו' כצ"ל:





מהרש"א - חידושי אגדות

בני  גונבי עלי כו' מפי' הרע"ב במתני' נראה דע"ש שהיו גונבין לב השומרים ע"י העלי להביא בכורים היו קורין אותם גונבי עלי ודחשיב להו בכלל מתעסקים בעצי קרבן משום שהם בעצמן בני סלמאי שהביאו סולמות כו'. ע"כ תוכן דבריו ואין נראה כן מפרש"י אלא דמה שאמרו הן הן בני סלמאי דכעין מעשה זה עשו ונראה לפרש דאלו בני גונבי עלי נחשבין בכלל גוזרי עצים משום מעשה זה גופיה שהיו גונבי עלי דהיינו לשאת גם העלי לירושלים לבקעו שם לגזרי עצים למערכה וכן משמע מדקאמר בהך עובדא גופיה שלא יביאו עצים כו' ולא יביאו בכורים כו' דהיינו דתרתי עבדי בהא שהם הביאו בכורים וגם העלי לקרבן עצים ולכך נמי נקט בהאי עובדא קמא לשון כפול כשרין שבאותו דור ויראי חטא דהיינו כשרין להביא בכורים ויראי חטא להביא עצים שלא תיבטל עבודת קרבנות המכפרין על החטא אבל באידך עובדא לא קאמר אלא יראי חטא דלא איירי רק בקרבן עצים: 


פעם  אחת נגזרה כו' שלא יביאו עצים כו' ושלא יביאו בכורים כו'. יש לתת טעם שגזרו על ב' דברים אלו לפי ששני דברים האלו היו מביאין בשמחה דבקרבן עצים כ"א עשה ביומו יום שמחה ויו"ט וכן בכורים היו מביאין בשמחה כמו ששנינו בספ"ב דבכורים החליל היה מכה כו' וע"כ גזרה אז מלכות יון לבטל מהם השמחה והיה זה בבית שני שידם היה תקיפה עלינו כדאמרינן פ"ק דע"ז ק"פ שנים קודם שנחרב הבית פשטה מלכות יון כו' ולא היה להם עדיין יד וכח לבטל עבודת קרבן בירושלים אבל מחוץ לירושלים על הדרכים רצו לבטל ב' דברים אלו לגמרי: 


הוא  אומר זכר צדיק לברכה ושם וגו'. מלת זכר נופל ע"ש הכינוי ושם נופל על שם העצם כמ"ש זה שמי בי"ה וזה זכרי בא"ד שאינו רק כינוי השם ולזה קאמר אלו שנקראו בשם כינוי בני גונבי עלי ובני סלמאי זה זכרם לברכה ולשבח להם אבל ברשעים גם שם עצם שלהם ירקב שאסור לקרוא אדם בשמם כדאמרינן ביומא נבי דואג: 


תרי  תנאי ואליבא דרבי יוסי כו'. היינו תרי תנאי דברייתא אבל אי הוה מוקים לים כר"מ ותרי תנאי אליביה הוה ליה ברייתא דלא כמתניתין והתוספות תירצו משום דר"י נימוקו עמו מוקי ליה כר"י הוא דחוק דמ"מ טפי ה"ל לאוקמי כר"מ דכל סתמא דמתני' כר"מ מוקמינן כוותיה ולא כר"י אע"ג דנימוקו עמו:





רש"ש

גמרא בני סלמאי הנתופתי. גי' הרע"ב הנתוצתים וע"ש:



רש"י ד"ה מה הפרש. מ"ש כו'. לכאורה סותר א"ע למה שפי' במשנה ד"ה קרבן מוסף שכ' וכ"ש במנחה כו' ומשמע דגם בדר' יהושע הפי' כן. וכן פי' הרע"ב וע"ש. ופי' הגבו"א במשנה בדר' יהושע לא מחוור:



רש"י ד"ה בני עדן כו'. והכי קרי ליה בס' שמואל כו'. כצ"ל:



רש"י ד"ה הן הן בני יואב ב"צ. פלוגתא היא כו' וח"א זה יואב. עמש"כ במ"ר ס"פ מסעי אות כ"ז ובהשמטות אשר נדפסו שמה בס"פ שלח:



רש"י ד"ה ולר"י בני עדן. והדר קתני בני פחת מואב ובני עדן דלר"מ ולר"י היינו דוד כו'. כצ"ל:



תד"ה אי ר"מ. כי קאמר בעשרים בו בני פחת כו'. כצ"ל:



בסה"ד משום דר"י נימוקו עמו כו' ואפילו מחביריו. עי' עירובין (פג ב) בדבריהם ד"ה שבעה שכתבו להפך. ועי' מו"ק (יב ב) א"ל יחידאה היא ולא ס"ל כוותי' דתניא כלל ארשב"ג משום ר' יוסי כו' ושם עוד לימא שמואל כיחידאה ס"ל כו'. וזה יש לדחות דיל"פ שם דלרשב"ג קרי יחידאה ודלא כפרש"י שם דקאי אדר' יוסי ועמש"כ שם. ובבכורות (לז) אר"ח אמר רב אין הלכה כר' יוסי ופריך הש"ס פשיטא יחיד ורבים הלכה כרבים. אולם שם משני באמת מ"ד נימוקו עמו קמ"ל. וגם בעירובין (מז) אמרינן דרב ל"ל להני כללי. ול"נ משום דמתניתין לא מצי אתיא לא כר"מ ולא כרי"ה המוזכרים בהנך ברייתות. אבל כר' יוסי דחדא ברייתא דזו או זו מצי אתיא. והברייתות פליגי אהדדי אליבי':





בן יהוידע

כְּדֶרֶךְ שֶׁהוֹשִׁיב יָרָבְעָם בֶּן נְבָט. הוצרך להביא דמיון לדבר זה ללמדך מְהָרְסַיִךְ וּמַחֲרִבַיִךְ מִמֵּךְ יֵצֵאוּ (ישעיהו מט, יז), כי לולי שקדם ירבעם שהיה מלך ישראל לעשות דבר רע כזה לא היו מלכי האומות יכולין לגזור גזירות בביטול המצות. על כן אל תתמה למה לא הגין זכות המצוה שלא יגזרו דבר על ביטולה?





גבורת ארי

מאי הפרש בין זה לזה פי' התוס' בין קרבן מוסף דדחי מנחה לקרבן עצים דלא דחי מנחה ומשני הללו דברי תורה פירוש מוסף לפיכך דחי מנחה דהוי דברי תורה אבל קרבן עצים דהוי מדברי סופרים והלכך לא דחי אלא נעילה דהוי מדברי סופרים אבל לא דחי מנחה דהוי מדברי תורה ורש"י פירש מה הפרש בין זה לזה מאי שנא דקרבן עצים דחי מעמד דנעילה ולא דמנחה הללו דברי תורה מנחה דחי ודנעילה דברי סופרים ולמאי דפירש במתני' דלר' עקיבא קרבן מוסף אין בנעילה וכל שכן במנחה הסמוך לו אבל קרבן עצים אין במנחה אבל בנעילה יש אבל לר"י קרבן מוסף דוחה דמנחה לבד ולא בנעילה וקרבן עצים דנעילה לבד נמצא קרבן מוסף לכולי עלמא דוחה דמנחה אלא לר' עקיבא דוחה דנעילה נמי ולר"י דנעילה לא וקרבן עצים לר"ע דוחה למנחה בלבד ולר''י דנעילהלבד והשתא האי טעמא דהללו דברי תורה לר"ע ליתא בין לפירוש רש"י בין לפירוש התוס' דהא קרבן עצים דברי סופרים מדחה דמנחה דברי תורה ובע"כ צריך לומר דהיינו טעמא דר"ע דקרבן מוסף דוחה למנחה ודנעילה וקרבן עצים דמנחה לחוד כדפירש רש"י במתני' משום דטירדא דמוסף רב שאין לך מוסף בלא שתי בהמות וכו' ודוחה אפילו מעמד דנעילה מכל מקום קשה לי אי בטירדא תלי מילתא משום דבמוסף איכא טירדא יתירא מפני שקרבנו רב א"כ מאי פריך לקמן מאי שנא הלל דלא דחה אלא דידיה ומאי שנא מוסף דדחי אפילו לאו דידיה ואליבא דר"ע קא קשיא ליה כדמסיק ר"י קאי כוותך דאמר כל יום שיש בו מוסף יש בו מעמד וקאמר מעמד דמאי אי במוסף דידיה נמי לא דחי ואי במנחה קרבן עצים דחי אלא אדנעילה קאי משום דלאו דידיה לא דחי אלמא הכי קא קשיא ליה מאי שנא דהלל לא דחי אלא דידיה ודמוסף דחי נמי דנעילה נהי דמנחה בדין הוא דלידחי משום דלא גרע מקרבן עצים לר"ע דקא דחי לה. והשתא מאי קא קשיא ליה הא טעמא דמוסף משום שיש בו טירדא יתירא יותר מהלל דהא האי דלא קשיא ליה מ"ש מוסף דדחי דמנחה ונעילה וקרבן עצים דמנחה לחוד בע"כ הוא משום טירדא יתירא דמוסף האי טעמא הא דשני קרבן מוסף מקרבן עצים והשתא כ"ש דניחא הא דשני מוסף מהלל דאין בו טירדא כל כך אפילו כקרבן עצים:


ועוד קשה לי אמאי דפירשו רש"י ותוס' דשל מנחה הוי דברי תורה משום דאמרינן ריש פרק ד' דברכות יצחק תיקן תפלת מנחה דכתיב ויצא יצחק לשוח בשדה לפנות ערב הא פליגי התם אמוראי בהא ואיכא למאן דאמר לאו אבות תקנו לשלשה תפלות היום אלא רבנן תקנום נגד תמידין ולדידיה ליתא להאי טעמא דהא מנחה נמי דברי סופרים הוא כנעילה. ועוד דאפילו למאן דאמר תפלות אבות תקנום תפלת ערבית נמי יעקב תקנה ונפקא התם מקרא דויפגע במקום ואין פגיעה אלא תפלה אלמא תפלת ערבית רמיזא נמי באורייתא כמנחה והרי רב סבירא ליה תפלת נעילה פוטרת של ערבית ואמרינן רב לטעמיה דאמר צלותא יתירא וכיון דצלי ליה תו לא צלי כדאמרינן בשילהי מסכת יומא (דף פ"ח) ולמאן דאמר תפלת ערבית חובה קאמר וכדמסיק התם וכיון דנעילה במקום תפלת ערבית קיימא אם כן הוה ליה נעילה גם כן דברי תורה כמנחה ואכתי תיקשי מה הפרש בין זה לזה בין מעמד דמנחה לשל נעילה כיון דשתיהן דברי תורה הם:


ועוד קשה לי אפילו למאן דאמר תפלות אבות תיקנום והואיל ורמיזא באורייתא כשל תורה חשיב להו מכל מקום אין זה אלא בתפלות הקבועים ביום אבל הא דמעמדות הנידחין מפני קרבן מוסף וקרבן עצים אינו אלא תפלה יתירא שתקנו חכמים לאנשי מעמד ואלו אין להם ענין לתפלות שתיקנו אבות דיש להם רמז בתורה והללו ודאי דברי סופרים הן לכולי עלמא:


ולי נראה לפרש דודאי אפילו תפלת מנחה לא קראו דברי תורה אפילו למאן דאמר תפלות אבות תיקנו לא מצינו בשום דוכתא בתלמודא דקרי להו דברי תורה ולא עדיפא מכל תקנות חכמים וכ"ש תפלות אלו דאנשי מעמד המיוחדות להם דאין להן ענין לתקנת אבות וכמו שכתבתי והללו דברי תורה והללו דברי סופרים דקאמר בשמעתין לאו אמעמד דמנחה ודנעילה קאי אלא ודאי אקרבן מוסף וקרבן עצים אדר"ע לחוד קאי והכי פירושא מה הפרש בין זה לזה מאי שנא קרבן מוסף לר"ע דחי דמנחה ודנעילה ומאי שנא קרבן עצים דלא דחי אלא דמנחה לחוד לר"ע ומשני הללו פירוש מוספין דברי תורה הן והללו פירש זמנים דקרבן עצים דברי סופרים הן לפיכך לקרבן מוסף של תורה ניתנו רווחא טפי לדחות מעמד דמנחה ונעילה אבל לא קרבן עצים ואינו דוחה אלא מעמד דמנחה הסמוך לו ולא של נעילה והשתא ניחא הא דפריך לקמן ממוסף דדחי דלאו דידיה אהלל משום דהלל נמי דברי תורה חשיב ליה לקמן דאמר ליתני נמי באחד בניסן לא היה בו מעמד מפני שיש בו הלל וכו' דאמר הלילא דריש ירחא לאו דאורייתא אלמא שאר יומי הלילא דידהו כדברי תורה ס"ל וכי תימא א"כ מאי שנא דר' יהושע דאמר קרבן מוסף אין במנחה קרבן עצים אין בנעילה מאי שנא דהא דחי דמנחה והא דנעילה יש לומר משום דאפילו לרבנן דפליגי עליה דר"י בריש פרק ד' דברכות ואמרי תפלת מוספין כל היום שכן קרבן מוסף קרב והולך כל היום ודלא כר"י דס"ל התם דקרבן מוסף ותפלת מוסף אין זמנם אלא עד שש שעות הא אמרינן התם דהמאחר לתפילת מוספין לאחר שש שעות נקרא פושע ומשמע דכ"ש למאחר קרבן מוסף עצמו ואמרינן נמי ריש פרק ה' דפסחים (דף נ"ח) מוספין בשש ובזיכין בשבע אלמא עיקר זמן מוסף הוא שש הסמוך למנחה לפיכך דוחה דמנחה הסמוך לו אבל קרבן עצים אפשר לאחר לפיכךאינו דוחה אלא דנעילה דאי אפשר שידחה של מנחה לחוד כמו קרבן מוסף דא"כ היכא דחל קרבן עצים ביום שיש בו מוסף ע"כ צריך לעשות דיחוי חדש מפניהם לידחות עכשיו של נעילה עם של מנחה ב' מעמדות מפני ב' קרבנות הללו נמצא אתה עושה דיחוי חדש דהא אין נעילה נדחה לעולם לא מפני זה ולא מפני זה ודרך חכמים להשוות מידותיהם בכל מקום לפיכך תיקנו שהמעמד הנדחה מפני זה אין זה אותו מעמד עצמו הנידחת מפני חבירו הלכך אפילו ביום שיש בו שניהם כל אחד ואחד דוחה מעמד היום כדינו תמיד ואין כאן דיחוי חדש ותקנו דמנחה נידחה מפני קרבן מוסף ודנעילה מפני קרבן עצים מש"ה שפיר טפי דהא ביום שיש בו מוסף ודאי קרבן מוסף קדים לקרבן עצים חדא דזה חובה של תורה וזה של דברי סופרים ועוד דמוספין קריבין מיד אחר תמיד של שחר כדמוכח בסידור מערכה דאביי בפרק ג' דיומא (דף ל"א) ועוד בלאו הכי קרבן מוסף תדיר וקרבן עצים אינו תדיר דאינו אלא ט' פעמים בשנה כדתנן במתני' ומכל מקום לר"ע קרבן עצים אין במנחה דכיון דלדידיה בשביל קרבן מוסף לחוד נידחה מעמד דמנחה ודנעילה מעתה אפילו ביום שיש בו קרבן מוסף וקרבן עצים כגון בר"ח טבת וניסן כדתנן במתניתין לא ניתוסף לשום מעמד דיחוי חדש בשביל קרבן עצים דהא בלאו הכי בשביל מוסף לחוד נידחה מעמד דמנחה ודנעילה מעתה לית לן בה אי קרבן עצים דוחה מעמד דמנחה או דנעילה דהרי בזמן דקרבן עצים לחוד לעולם קבוע לו המעמד הנדחה מפניו והיכא דאיתרמי קרבן מוסף וקרבן עצים ביחד דהיינו בשני ראשי חדשים הנזכרים אין קרבן עצים מועיל לדיחוי שום מעמד דהא בלאו הכי המעמדות שניהם נדחים מפני קרבן מוסף לחוד הלכך הכי פריך טפי לידחות המעמד דמנחה מפני קרבן מוסף דמן הסתם זמן המנחה סמוך לו יותר משל נעילה דהא קיימא לן זריזין מקדימין למצות ושל נעילה אינו סמוך לו כל כך:. שאפילו לשכה מלאה עצים שיהא אלו מתנדבין משלהן קשה לי הא תנן בפרק ד' דמסכת שקלים שומרי ספיחים בשביעית נוטלין שכרן מתרומת הלשכה ר' יוסי אומר אף הרוצה מתנדב שומר חנם אמרו לו אף אתה אומר שאין באין אלא משל ציבור ואמרינן בפרק י' דבבא מציעא (דף קי"ח) דפליגי אי חיישינן שמא לא מסר לציבור יפה דרבנן חיישי ור' יוסי לא חייש והא עצי מערכה אינן באין אלא משל ציבור כדאיתא בפרק ב' דמנחות (דף כ"ג) על העצים אשר על האש אשר על המזבח מה מזבח משל ציבור אף עצים ואש משל ציבור ואפילו קרבן יחיד נפקא ליה מהא שיהיו עצים משל ציבור דומיא דמזבח והאי משל ציבור מוכח התם שהוא מתרומת הלשכה דומיא דמלח דאתי משל ציבור כדאמר התם סלקא דעתך אמינא כי זכי להו רחמנא מלח למלוח קרבן לישראל דאית להו לשכה אבל לכהנים וכו' משמע מינה דעצי המערכה אפילו לקרבן יחיד באה משל ציבור ואיך התנדבו אלו משלהם והניחא לר"י אפשר לומר דמייתי ומסרי לציבור כדאמר גבי שומרי ספיחים אבל לרבנן דחיישי לשמא לא ימסרנו יפה קשה שוב ראיתי בירושלמי שמוקי להא שיהיו אלו מתנדבין משלהן כר' יוסי דאמר אף הרוצה מתנדב שומר חנם ולבסוף מסיק דברי הכל היא מה דפליגי בגופו של קרבן אבל במכשירין כולי עלמא מודו שהוא משתנה קרבן יחיד לקרבן ציבור ולכאורה למאי דמוקי כר"י פליגי אגמרא דילן דאמרי אדרבי יוסי דמייתי ומסר לציבור ולהירושלמי דטעמא דר"י קרבן יחיד משתנה לשל ציבור אינו צריך למסרו לציבור והכי נמי משמע בהא דקאמר לבסוף דמה פליגי בגופו של קרבן אלמא לר' יוסי אינו צריך למסרו לציבור מכל מקום במאי דאמר הירושלמי במכשירי לכולי עלמא קרבן יחיד משתנה לקרבן ציבור יש לומר דאף גמרא דידן סבירא ליה הכי אלא שקשה ליה דאמר התם בירושלמי תני האשה שעשתה כתנות לבנה כשירה ובלבד שתמסרנו לציבור אמר ר"א דר"י היא דאמר אף הרוצה מתנדב שומר חנם ר"י בשם ר' הילא דברי הכל היא מה פליגי בגופו של קרבן אבל במכשירי קרבן דברי הכל קרבן יחיד משתנה לקרבן ציבור והרי בגמרא דילן פרק ב' דיומא (דף ל"ה) אמרי' אחר שכלתה עבודת ציבור כהן שעשתה לו אמו כתונת לובשה ועובד בה עבודת יחיד ובלבד שימסרנה לציבור פשיטא מהו דתימא ניחוש שמא לא ימסרנה יפה יפה קמ"ל ושמע מינה דלגמרא דידן אפילו מכשירי קרבן כמו כתנות בעי מסירה לציבור וא"כ הוא הדין לעצים ולרבנן דחיישי לשמא לא מסר יפה הדרא קושיא לדוכתא היאך התנדבו אלו משלהם ואע"ג דהתם גבי כתונת משמע דסגי ע"י במסירה לציבור לכולי עלמא הא פירשו התוספות התם דהאי טעמא דאנן סהדי דכהן גדול מוסר אותו יפה שהוא גדול בתורה ויודע שיש למסור יפהועוד כיון שכל כבוד כהונה שלו מסר ליה יפה ואגב חביבות שעובד בה והאי טעמא לא שייך הכא גבי עצים. עוד כתבו התם התוספות אפילו לבן בוכרי דאמר בפרק הקומץ רבה (דף כ"א) כל כהן ששוקל אינו חוטא ופריך כיון דלכתחילה לא מחייב לאיתויי כי קא מייתי מעייל חולין לעזרה ומשני דמסר ליה לציבור אם כן אפילו אם תמצא לומר דסבירא ליה כרבנן דפרק הבית והעליה בההיא אפילו רבנן מודו כיון שכל ישראל מביאין שקלים אינהו נמי נהי דפטירי מסרי לציבור יפה יפה ועוד כיון שכל ריוח הקרבנות הבאים מן השקלים שלהם הוא גמרי ומסרי יפה האי טעמא נמי לא שייך הכא גבי עצים:


ומ"מ נראה לי דיש להשוות גמרא דידן עם הירושלמי בסברא זו דמכשירי קרבן משום דקשיא לי על הירושלמי בין למאי דסלקא דעתך ההיא דכתנות ר' יוסי היא ובין למאי דמסיק דבמכשירי קרבן אפילו רבנן מודו הא קתני סיפא דההיא דכתונת דירושלמי גופיה ובלבד שימסרנה לציבור והשתא מסירה למה לי ונראה לי בעל כרחך דהכי פירושו דודאי גם הירושלמי סבירא ליה כגמרא דידן דר' יוסי ורבנן פליגי בחששא דשמא לא ימסור יפה ועומר דגופיה קרבן אינו משתנה משל יחיד לשל ציבור מן התורה ומכשירי קרבן כגון כתונת ועצים מן התורה משתנה ומדרבנן הוא דאינו משתנה ובעי מסירה מדרבנן והשתא הכי פירושו ר"ל מוקי לה כרבי יוסי דאמר אף הרוצה מתנדב שומר חנם ובע"כ על ידי מסירה לציבור קאמר דהא עומר גופיה קרבן והוא הדין כתונת במסירה לציבור סגי כדתנן ובלבד שימסרנה לציבור והוא הדין לעצים בעי מסירה לציבור כמו כתנות אבל כרבנן לא אתיא דכמו דגבי עומר חיישי לשמא לא ימסרנה יפה הכי נמי חיישי גבי כתונת ועצים ור' הילא משני דברי הכל היא דעל כרחך לא פליגי אלא גבי עומר דגופו של קרבן דכיון דמן התורה בעי מסירה חיישי רבנן לשמא לא ימסרנה יפה אבל במכשירי כולי עלמא מודו שהוא קרבן יחיד משתנה לקרבן ציבור פירוש מן התורה משתנה ואף על גב דמדרבנן אין משתנה אפילו הכי במסירה סגי כדקתני גבי כתונת וכיון דאינו צריך מסירה אלא מדרבנן כולי עלמא מודו דלא חייש לשמא לא ימסרנה יפה ומהשתא אינו צריך למה שחלקו התוס' בפרק ג' דיומא בין הא דספיחים אליבא דרבנן ובין האי דכתנות דהתם דבלאו הכי ניחא דהא מן התורה והא מדרבנן וכדפירש רש"י:





שערי תורת בבל

(כח א) תנא הן הן בני סלמאי הנתופתי.—במגילת תענית פ"ה כתוב בט"ו בו (היינו בשבט) בני זתיאל (הוא זתוא שבמשנתנו) בן יהודה ועמהם וכו' בני גונבי עלי ובני קוצעי קציעות ובני סלמי הנטופתי וכו' ומה הן בני סלמי הנטופתי אלא פעם אחת גזרה מלכות יון וכו'. ומזה מוכח דבני סלמי אינם בני גונבי עלי וקוצעי קציעות, ולפיכך כתב בפי' המיוחס לרש"י: "כעין מעשה זה עשו". אבל יותר נראה כנוסח כ"י [מינכן ב'] המובא בד"ס [וע"ש הע' כ']: "תנא ובני סלמי הנטופתי".


ומצאנו כמה נוסחאות בשם זה, כי בירושלמי פרק זה הנוסח "סלמי הנתיצתי"*[כך הנוסח בכתב יד ליידן, ובדפוס ויניציא ה"א מטושטשה, ונקראת: דנתיצתי. ובע"י: הנתוצתי, וכך היה גם בכ"י מינכן ב', כהשערת בעל ד"ס, ותוקן. ועי' ד"ס.], ובתוספתא פ"ג ה"ח "שלמאי הנטופתי"*[כך בדפוסי התוספתא ובכ"י וינא, אבל בכ"י ארפורט: הנתוצתי.]. ונוסח זה האחרון נראה עיקר, כי בין העולים משבי הגולה נמנו בעז' (ב כב): אנשי נטפה חמשים וששה. ועוד כתוב בנחמ' (ז כו): אנשי בית לחם ונטפה מאה שמונים ושמונה. ועוד כתוב בדה"א (ב נד): בני שלמא בית לחם ונטופתי. נראה מזה דשלמא היה ראש משפחה גדולה, שמקצתם ישבו בבית לחם ומקצתם בנטופה. ונטופה סמוכה לירושלם כדכתיב "ויאספו בני המשוררים ומן הככר סביבות ירושלם ומן חצרי נטופתי וגו' כי חצרים בנו להם המשוררים סביבות ירושלם" (נחמ' יב כח-כט).


(שם) הן הן בני יואב בן צרויה.—נראה בטעמו של ר' יוסי שהוא מן הכתוב "בני פחת מואב לבני ישוע יואב" (עז' ב ו, וענין זה כפול בנהמ' ז יא).





יד דוד

וכי יחיד יכול לקרות דברי תורה ע״פ בצבור אלא כולן נכנסין והקשה בחקרי לב דף י״א ע״ב וכי בצבור אסור ובינו לבין עצמו שרי. והדברים תמוהים דוודאי בינם לבין עצמם הי׳ שרי כדאמרי׳ אלא כולם נכנסים וקורים על פיהם ומוכח מזה דרבי יוסי לא קפיד אלא שיהי׳ אחד קורא להוציא אחרים אבל על כולם לא איכפת ליה כיון דלא הוה להוציא. ולפ״ז קשיא על מה שכתב הטור א״ח בסימן מ״ט בשם הרא״ש דהא דאמרינן דברים שבכתב אי אתה רשאי לאומרן בעל פה היינו דוקא להוציא דזה דעת ר יוסי ולת״ק אפילו להוציא מותר ואפשר דסתמא במשנה כרבי יוסי דמדקאמר ובמנחה קורין ולא קאמר יחיד קורא משמע דכולן קורין כא' אמנם לדעת ר״ח דהביא הטור שם משמע דלא תליא אלא בדבר השגור בפי הכל ובוודאי הפרשה היתה שגורה בפיהם. ופסק ר״ח כת״ק ושוב ראיתי בחסדי דוד שכתב כן:


מה הפרש בין זו לזו. רש״י מפרש בין מנחה לנעילה ומקשה מ״ש דקרבן עצים דחי נעילה ומנחה לא דחי. אמנם התוספות פירשו מה הפרש בין קרבן מוסף לקרבן עצים ומתרץ קרבן מוסף מדברי תורה ולפיכך דחי מנחה אבל קרבן עצים מדרבנן לא דחי מנחה ובאמת לפי דברי רש״י קשה דקרי מנחה דאורייתא דוודאי מדרבנן היא והך דויצא יצחק אסמכתא בעלמא היא אלא שגם לפי דברי התוספות צ״ל כן דמנחה דאורייתא כמ״ש הם עצמם דהא בע״כ דרבנן דחי דרבנן שהרי קרבן עצים דחי נעילה וא״כ מ״ט לא דחי מנחה ובע״כ צ״ל דהוא דאורייתא ואפשר לומר דעכ״פ יש למנחה סמך מן התורה משא״כ נעילה ואפשר דה"ט שלא פירשו כפירש רש״י משום דמה הפרש בין זה לזה משמע דעל הדוחה קאי ולא על הנדחה כמו שפירש״י.


תוס׳ ד״ה אי ר״מ. עיין ביבין שמועה דף פ״ה ע״ב ובכנסת הגדולה על א"ח מהדורא קמא כלל ד׳. ובלימודי ה׳ לימוד ס״א:


באדיבות פנינים - הספרייה החופשית pninim.org | לתנאי הרישיון, הקדשות ומידע נוסף






image1.png
e 9T WNSE




